Paz Cea de Conde

Si Paz Cea de Conde sarong Bikolanang parasurat sa Espanyol asin an pinakaenot na babaing gobernador sa Camarines Sur asin sa bilog na Filipinas. Tolong beses siya nanombrahan bilang gobernador. Enot, kan taon 1938, nagsalida ki Gerardo Fuentebella Cea pakatapos kan turno kaini, sumunod nagsangle ki Manuel del Gallego kan an huri biglang nagadan kan 1941, na nasundan siya ni Mariano Garchitorena kan parehong taon, asin kan taon 1945 nanombrahan naman siyang gobernador.
  		  	
An nagin agom nya iyo si Dalmacio Namoro', sarong taga-Iriga, alagad sa saiyang kaisipan na pagayonon an apelyido, imbes na darahon an apelyidong "Namoro'" saiyang pinahira an apelyido kan saiyang agom sa "de Conde". An pambihirang pidasong impormasyon na ini hale mansana ki Manlagnit, na an ina (Amparo Cea) tugang na gayo ni Paz Cea.

Bantog siyang gayo kan panahon komo parasurat sa Espanyol asin an saiyang mga osipon, mga diskurso asin mga artikulo nalalagda sa mga publikasyon sa rehiyon Bikol asin sa mga nasyunal na pahayagan. Saro siyang hacendera sa Tigaon, Camarines Sur. 

Siya nagtapos pag-adal sa Centro Escolar na Unibersidad na sobrasaliente.

Mga panluwas na takod
 Websayt kan Tigaon

Mga hihilngan
 20th Century Bikol Women Writing. Paz Verdades M. Santos, D.A. Bikolnon. Vol. V. No. 1. Feb. 1999. p. 47.

Toltolan 

de Conde, Paz Cea

de Conde, Paz Cea